**Anos Frank dienoraštis  
Anna Frank – Het achterhuis**| 
Originalaus leidimo viršelis |
| **Autorė** | Ana Frank |
| **Šalis** | Nyderlandai |
| **Žanras** | Dienoraštis |
| **Sritis** | Nacių okupacija, Antrasis pasaulinis karas |
| **Originalus leidimas** |
| **Pavadinimas** | Het Achterhuis |
| **Šalis** | Nyderlandai |
| **Kalba** | olandų |
| **Leidykla** | Contact Publishing |
| **Išleista** | 1947 m. |
| **Puslapių** | 302 |
| **ISBN:** | 978-90-446-1617-0 |
| **OCLC:** | 1432483 |

**Anos Frank dienoraštis** (angl. *The Diary of a Young Girl* ir *The Diary of Anne Frank*, ol. *Het Achterhuis*) – knyga, kurios pagrindas yra olandų kalba paauglės mergaitės Anos Frank rašytas dienoraštis, jai su šeima dvejus metus slapstantis nacių okupuotuose Nyderlanduose. Frankų slėptuvė buvo išaiškinta 1944 m. ir visi šeimos nariai buvo išsiųsti į koncentracijos stovyklas. Ana Frank 1945 m. mirė nuo šiltinės Bergeno-Belzeno koncentracijos stovykloje. Dienoraštį atrado Myp Hys, pas kurią slėpėsi Ana Frank, ir atidavė jį Anos tėvui Oto Frankui, vieninteliam žinomam konclagerį išgyvenusiam Anos Frank šeimos nariui, jau pasibaigus Antrajam pasauliniam karui. Nuo to laiko dienoraštis buvo išleistas daugiau nei 70 kalbų, įskaitant lietuvių. Pirmą kartą išleistas pavadinimu *Het Achterhuis. Dagboekbrieven 14 Juni 1942 – 1 Augustus 1944* (liet. *Priedas: dienoraščio užrašai 1942 m. birželio 14 d. – 1944 m. rugpjūčio 1 d.*) 1947 m. Amsterdame. Dienoraštis sulaukė didelio susidomėjimo šį išvertus į anglų kalbą. 1952 m. JAV knygą išleido leidykla „Doubleday & Company", o JK – „Vallentine Mitchell". Knygos populiarumas įkvėpė scenaristus Fransą Gudrichą ir Albertą Haketą parašyti pjesę „Anos Frank dienoraštis" (angl. *The Diary of Anne Frank*), pagal kurią 1959 m. pastatytas kino filmas. Knyga įtraukta į kelis geriausių XX amžiaus knygų sąrašus.

1947 m. paskelbto dienoraščio olandiškos versijos autorinės teisės baigė galioti 2016 m. sausio 1 d. praėjus 70 metų po autorės mirties, kaip tai numato bendrosios Europos Sąjungos autorių teisių taisyklės. Nuo to laiko dienoraštis originalo kalba (olandiškai) buvo paskelbtas internete.

1997 m. išverstas į lietuvių kalbą.

Šaltiniai
---------

1. ↑  „Best (100) Books of the 20th Century] #8". *Goodreads*.
2. ↑  „Top 10) definitive book(s) of the 20th century". *The Guardian*.
3. ↑  „50 Best Books defining the 20th century". *PanMacMillan.com*.[neveikianti nuoroda]
4. ↑  „List of the 100 Best Non-Fiction Books of the Century, #20". *National Review*. Suarchyvuotas originalas 2018-12-25. Nuoroda tikrinta 2022-09-16.
5. ↑  *Books of the Century: War, Holocaust, Totalitarianism*. Niujorko viešoji biblioteka. 1996. ISBN 978-0-19-511790-5.
6. ↑  „Top 100 Books of the 20th century, while there are several editions of the book. The publishers made a children's edition and a thicker adult edition. There are hardcovers and paperbacks, #26". *Waterstone's*.
7. ↑  Attard, Isabelle (2016-01-01). „Vive Anne Frank, vive le Domaine Public" [Long live Anne Frank, long live the Public Domain] (prancūzų). Nuoroda tikrinta 2019-07-08. „The files are available in TXT and ePub format."
8. ↑  Avenant, Michael (2016-01-05). „Anne Frank's diary published online amid dispute". *It Web*. Nuoroda tikrinta 2016-01-08.
9. ↑  Anne Frank. VLE.

Taip pat skaitykite
-------------------

* Estera Kverelytė, Lietuvos žydė mergaitė, du mėnesius nacių okupacijos metais vedusi užrašus

Nuorodos
--------

* Interneto svetainė su pateikta istorija (anglų k.)